

|  |  |
| --- | --- |
| **AΠΟ:**  **ΔΗΜΟ**  **ΕΛΕΥΣΙΝΑΣ****ΓΡΑΦΕΙΟ ΔΗΜΑΡΧΟΥ**ΔΙΕΥΘΥΝΣΗ: ΠΛΗΡΟΦΟΡΙΕΣ: **Γ.ΜΠΙΣΜΠΙΡΟΥΛΑΣ**  ΤΗΛ.: **210-5537205**E-MAIL: **grkyklof@elefsina.gr**  |  |

**ΘΕΜΑ: Πρόσκληση συμμετοχής στην «Τέταρτη διαβούλευση του Σχεδίου Βιώσιμης Αστικής Κινητικότητας (ΣΒΑΚ) για τον Δήμο Ελευσίνας», με τίτλο «Τελική Έκδοση του ΣΒΑΚ».**

Αξιότιμοι συμπολίτες,

Ο Δήμος μας απευθύνει πρόσκληση συμμετοχής στην «*Τέταρτη θεματική διαβούλευση του Σχεδίου Βιώσιμης Αστικής Κινητικότητας (ΣΒΑΚ) για τον Δήμο Ελευσίνας*».

**Η διαβούλευση θα πραγματοποιηθεί διαδικτυακά την Τρίτη 20 Ιουνίου 2023 στις 12:00. Ο σύνδεσμος για τη διαβούλευση είναι:**

[Σύνδεσμος](https://teams.microsoft.com/dl/launcher/launcher.html?url=%2F_%23%2Fl%2Fmeetup-join%2F19%3Ameeting_ODU3MzA1YzEtYWU5MC00ZTkyLTk0YTctMDQ2NjE2NTBjZDQ2%40thread.v2%2F0%3Fcontext%3D%257b%2522Tid%2522%253a%2522b5cde9cb-ef7f-47fe-8d27-c3b8b0babc14%2522%252c%2522Oid%2522%253a%252225602b71-0f29-45aa-b80b-a325f8e434fe%2522%257d%26anon%3Dtrue&type=meetup-join&deeplinkId=318b6ae4-9d7e-4225-b623-8049b251a7ad&directDl=true&msLaunch=true&enableMobilePage=true&suppressPrompt=true)

Ο Δήμος Ελευσίνας, εφαρμόζοντας τις εθνικές και ευρωπαϊκές οδηγίες για προώθηση βιώσιμων αστικών μεταφορών, προχωράει στην εκπόνηση του Σχεδίου Βιώσιμης Αστικής Κινητικότητας (ΣΒΑΚ), το οποίο θα προδιαγράψει το μελλοντικό σύστημα μετακινήσεων της πόλης μας.

Θεμελιώδης στόχος του ΣΒΑΚ είναι να διαμορφώσει ένα σύστημα που από τη μία θέτει στο επίκεντρο την εξυπηρέτηση των ήπιων μορφών μετακίνησης (πεζή και ποδήλατο) και από την άλλη να περιορίσει την αλόγιστη χρήση του ιδιωτικού αυτοκινήτου. Με τον τρόπο αυτό επιδιώκεται ένα αστικό περιβάλλον απαλλαγμένο από οχλήσεις και ρύπους που προέρχονται από τις μεταφορές και φιλικότερο προς τον άνθρωπό, γεγονός που βελτιώνει σημαντικά την παρεχόμενη ποιότητα ζωής.

Ο Δήμος Ελευσίνας, θέλοντας να εξασφαλίσει το καλύτερο δυνατό αποτέλεσμα, επιθυμεί την ενεργή συμμετοχή της τοπικής κοινωνίας μέσω των θεματικών διαβουλεύσεων ώστε το περιεχόμενο του ΣΒΑΚ να αποτελέσει προϊόν συμμετοχικών διαδικασιών που λαμβάνουν υπόψη το σφυγμό της τοπικής κοινωνίας.

Προκειμένου να διασφαλιστεί ευρεία αποδοχή του ΣΒΑΚ, στο πλαίσιο της 4ης διαβούλευσης θα πραγματοποιηθεί η παρουσίαση του σχεδίου σε εκπροσώπους φορέων αλλά και σε πολίτες. Στόχος της παρουσίασης είναι η ενημέρωση του κοινού για τα μέτρα και την πορεία υλοποίησής τους.

Η συμμετοχή σας στην 4η Θεματική Διαβούλευση κρίνεται απαραίτητη για να φέρουμε εις πέρας το όραμα του ΣΒΑΚ για το Δήμο μας.

Ο Δήμαρχος

 ΟΙΚΟΝΟΜΟΥ ΑΡΓΥΡΙΟΣ